Document ID: 31994R1850

KOMISSION ASETUS (EY) N:o 1850/94,
annettu 27 päivänä heinäkuuta 1994,
Euroopan yhteisöjen sekä Bulgarian ja Romanian välisissä väliaikaisissa, kauppaa koskevissa sopimuksissa säädettyjen tuoreen, jäähdytetyn tai jäädytetyn naudanlihan tuontijärjestelmien soveltamista koskevista yksityiskohtaisista säännöistä kauden 1 päivästä heinäkuuta 1994 30 päivään kesäkuuta 1995 ajaksi annetun asetuksen (EY) N:o 1389/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan talousyhteisön ja Euroopan hiili- ja teräsyhteisön sekä Bulgarian tasavallan välisen kauppaa ja kauppaan liittyviä toimenpiteitä koskevan väliaikaisen sopimuksen soveltamista koskevista tietyistä yksityiskohtaisista säännöistä 20 päivänä joulukuuta 1993 annetun neuvoston asetuksen (EY) N:o 3641/93(1) ja erityisesti sen 1 artiklan,
ottaa huomioon Euroopan talousyhteisön ja Euroopan hiili- ja teräsyhteisön sekä Romanian välisen, kauppaa ja kauppaan liittyviä toimenpiteitä koskevan väliaikaisen sopimuksen soveltamista koskevista tietyistä yksityiskohtaisista säännöistä 20 päivänä joulukuuta 1993 annetun neuvoston asetuksen (EY) N:o 3642/93(2) ja erityisesti sen 1 artiklan,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(3), sellaisena kuin se on viimeksi muutettuna asetuksella (EY) N:o 1096/94(4),
sekä katsoo, että
komission asetuksessa (EY) N:o 1389/94(5) vahvistetaan Bulgarian ja Romanian kanssa tehdyissä väliaikaisissa sopimuksissa säädettyjen tuoreen, jäähdytetyn tai jäädytetyn naudanlihan tuontijärjestelmien soveltamista koskevista yksityiskohtaisista säännöistä,
yhteisö on 30 päivänä kesäkuuta 1994 tehnyt kirjeenvaihtona Bulgarian ja Romanian kanssa sopimuksia, joilla muutetaan näiden maiden kanssa tehtyjä väliaikaisia sopimuksia ja joissa määrätään tietyistä korvaavista toimenpiteistä,
näitä toimenpiteitä tarvitaan korvaamaan tiettyjen väliaikaisessa sopimuksessa määrättyjen maataloustoimilupien soveltamisen viivästymisestä Romanialle aiheutuneet tappiot ja Bulgarialle väliaikaisen sopimuksen täytäntöönpanon viivästymisestä aiheutuneet tappiot,
asetuksen (EY) N:o 1389/94 1 artiklan 1 kohdan ensimmäisessä ja toisessa luetelmakohdassa vahvistetaan Bulgarialle ja Romanialle tarjotut naudanlihamäärät; mainittu säännös olisi muutettava, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1389/94 1 artiklan 1 kohdan ensimmäinen ja toinen luetelmakohta seuraavasti:
"- 187,2 tonnia Bulgariasta peräisin olevan lihan osalta,
- 1390,0 tonnia Romaniasta peräisin olevan lihan osalta."
2 artikla
Tämä asetus tulee voimaan kolmantena päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1994.

Labels: 3
17
18